《中秋晚晴招孔东塘曹冲谷沈方舟寓中待月迟杜承三不至》
清代·庞垲

委巷泥深日向斜，入门携手兴尤赊。云开应得今宵月，红湿能留小院花。

幸有青尊联胜友，那将白发负年华。樊川杜子多才客，金玉何心怅独遐。

作者简介：（1657—1725）直隶任丘人，字霁公，号雪崖。康熙十四年举人。试博学鸿词，授检讨，分修《明史》，官至福建建宁府知府，政尚清简，时将兴大狱，垲力弭之。工诗，以自然为宗，奇而不肆。有《丛碧山房文集》、《杂著》、《翰苑稿》等。